CELEX: 62011TN0131
Language: lt
Date: 2011-03-07 00:00:00
Title: Byla T-131/11: 2011 m. kovo 7 d. pareikštas ieškinys byloje Ezzedine prieš Tarybą

30.4.2011   
            
            
               LT
            
            
               Europos Sąjungos oficialusis leidinys
            
            
               C 130/20
            
         2011 m. kovo 7 d. pareikštas ieškinys byloje Ezzedine prieš Tarybą
   
   (Byla T-131/11)
   2011/C 130/39
   Proceso kalba: prancūzų
   
      Šalys
   
   
      Ieškovas: Ibrahim Ezzedine (Treichville, Dramblio Kaulo Krantas), atstovaujamas advokato G. Collard
   
      Atsakovė: Europos Sąjungos Taryba
   
      Ieškovo reikalavimai
   
   Ieškovas Bendrojo Teismo prašo:
   
               —
            
            
               Pripažinti, kad 2011 m. sausio 31 d. Tarybos sprendimas 2011/71/BUSP, 2011 m. vasario 2 d. paskelbtas Europos Sąjungos oficialiajame leidinyje, tiek, kiek jis susijęs su ieškovu Ibrahim EZZEDINE, nėra pagrįstas faktais.
            
         
               —
            
            
               Todėl:
               
                           —
                        
                        
                           panaikinti 2011 m. sausio 31 d. Tarybos sprendimą 2011/71/BUSP,
                        
                     
                           —
                        
                        
                           nepatenkinus pirmesniojo reikalavimo, nurodyti išbraukti Ibrahim EZZEDINE pavardę iš sąrašo, pridėto prie minėto sprendimo.
                        
                     
         
      Ieškinio pagrindai ir pagrindiniai argumentai
   
   Grįsdamas ieškinį, ieškovas nurodo du pagrindus.
   
               1.
            
            
               Pirmasis pagrindas susijęs su pareigos motyvuoti pažeidimu, nes ieškovo įtraukimas į asmenų ir subjektų, kuriems taikomos ribojančios priemonės, sąrašą motyvuojamas stereotipais, nenurodant jokio aiškaus faktinio pagrindo, kuriuo remiantis būtų galima įvertinti, ar ieškovas pagrįstai įtrauktas į minėtą sąrašą.
            
         
               2.
            
            
               Antrasis pagrindas susijęs su akivaizdžia vertinimo klaida, nes ieškovas kaltinamas prisidėjęs prie neteisėtos M. L. Gbagbo administracijos finansavimo, nors ieškovas tik vykdė privataus verslininko veiklą ir, mokėdamas mokesčius bei rinkliavas, tiesiog prisidėjo prie Dramblio Kaulo Kranto Respublikos, o ne konkretaus režimo finansavimo.